**“Евразия экономикалык бирлигинин Бирдиктүү бажы тарифинде белгиленген алымдардын ставкаларынан айырмаланган, Кыргыз Республикасы өткөөл мезгилдин ичинде ташып кирүүдөгү бажы алымдарынын ставкаларын колдонгон товарларды өткөрүүнү башкаруу жөнүндө Жобосун бектитүү жөнүндө”**

**Кыргыз Республикасынын Өкмөтүнүн токтомунун долбооруна**

**МААЛЫМКАТ-НЕГИЗДЕМЕ**

**1. Максаты жана милдеттери**

Ушул токтомдун долбоорунун максаты жана милдети «2014-жылдын 29-майындагы Евразия экономикалык бирлиги жөнүндө [келишимге](toktom://db/125546) Кыргыз Республикасынын кошулуусу боюнча эл аралык келишимдерди ратификациялоо тууралуу» Кыргыз Республикасынын [Мыйзамына](toktom://db/129534) ылайык Евразия экономикалык бирлигинин Бирдиктүү бажы тарифинде белгиленген алымдардын ставкаларынан айырмаланган, Кыргыз Республикасы өткөөл мезгилдин ичинде ташып кирүүдөгү бажы алымдарынын ставкаларын колдонгон товарларды өткөрүүнү башкаруу маселелерин жөнгө салуу болуп саналат.

**2. Баяндоочу бөлүгү**

2014-жылдын 29-майындагы Кыргыз Республикасынын Евразия экономикалык бирлиги жөнүндө Келишимге Кыргыз Республикасынын кошулуусу жөнүндө эл аралык келишимдерге ылайык, Кыргыз Республикасы үчүнчү өлкөлөрдөн ташып кирүүдөгү товарларга карата Евразия экономикалык бирлигинин Бирдиктүү бажы тарифинин ташып кирүүдөгү бажы алымдарынын ставкаларын колдонот, буга Евразия экономикалык комиссиясынын 2015-жылдын 30-июнундагы №68 Чечими менен бекитилген Евразия экономикалык бирлигинин Бирдиктүү бажы тарифинде белгиленген алымдардын ставкаларынан айырмаланган, **Кыргыз Республикасы өткөөл мезгилдин ичинде ташып кирүүдөгү бажы алымдарынын ставкаларын колдонгон товарлардын жана ставкалардын тизмесине киргизилген товарлар кошулбайт** (мындан ары – товарлардын жана чендердин тизмеси).

Мында товарлардын жана чендердин тизмесине киргизилген бир катар товарларга карата, ташып келинген бажы алымдарынын төмөндөтүлгөн чендери аталган товарлардын декларанты болуп саналган жак **жыл сайын Евразия экономикалык бирлигине Кыргыз Республикасы тарабынан берилүүчү тиешелүү уюмдардын жана жактардын тизмесине** **кирген** шартта колдонулат.

Мындан тышкары, 2014-жылдын 29-майындагы Кыргыз Республикасынын Евразия экономикалык бирлиги жөнүндө Келишимди колдонуу боюнча шарттар жана өтмө жоболор тууралуу протоколдун 43-пунктунун үчүнчү абзацына, Евразия экономикалык бирлигинин укугуна кирген өзүнчө эл аралык келишимдерге, жана Кыргыз Республикасынын 2014-жылдын 29-майындагы Кыргыз Республикасынын Евразия экономикалык бирлиги жөнүндө Келишимге кошулуусуна байланышкан Евразия экономикалык бирлигинин органдарынын актыларына ылайык, **Кыргыз Республикасы** ЕАЭБ ББТ алымдарынын ставкаларына салыштырмалуу кыйла төмөн болгон ташып кирүүдөгү бажы алымдарынын ставкалары колдонулган **товарларды пайдаланууну өз аймагынын чегинде гана камсыз кылат** жана ушул тиркеменин 24 жана 25-пункттарына ылайык мындай товарларды башка Евразия экономикалык бирлигине мүчө мамлекеттердин аймагына ЕАЭБ ББТ ставкалары боюнча эсептелген ташып кирүүдөгү бажы алымдарынын суммасынын айырмасын толуктап төлөөлөрсүз, жана мындай товарларды Кыргыз Республикасынын аймагына ташып кирүүдө төлөнгөн ташып кирүүдөгү бажы алымдарынын суммаларысыз ташып чыгууга жол бербөө боюнча чара көрөт.

Жогоруда аталган Кыргыз Республикасынын милдеттерин аткаруу максаттарында Кыргыз Республикасынын Өкмөтүнүн **2017-жылдын 15-мартындагы №162 «**Евразия экономикалык бирлигинин Бирдиктүү бажы тарифинде белгиленген алымдардын ставкаларынан айырмаланган, Кыргыз Республикасы өткөөл мезгилдин ичинде ташып кирүүдөгү бажы алымдарынын ставкаларын колдонгон товарларды өткөрүүнү башкаруу механизми жөнүндө» токтому (мындан ары - токтом) кабыл алынган, **ал токтом 2019-жылдын 31-декабрында күчүн жоготкон.**

Аталган токтомго ылайык, Экономика министрлигине ташылып келинген товарлардын максатуу колдонулушун тастыктаган мамлекеттик органдар тарабынан берилген маалыматтардын негизинде жыл сайын ЕАЭБ ББТ алымдарынын ставкаларынан айырмаланган бажы алымдарынын ставкалары менен товарларды ташып кирүүгө укуктуу уюмдардын жана жактардын тизмесин берүү тапшырмасы берилген.

Кыргыз Республикасынын Евразия экономикалык бирлиги жөнүндө Келишимге кошулгандан тарта жогоруда аталган токтом бекитилген убыкыт аралыгында Кыргыз Республикасы өткөөл мезгилдин ичинде ташып кирүүдөгү бажы алымдарынын ставкаларын колдонгон товарларды өткөрүүнү башкаруу механизминин болбогондугуна байланыштуу Евразия экономикалык комиссиясына тиешелүү тизме жиберилген эмес.

Ошону менен бирге, Кыргыз Республикасы үчүн каралган мүмкүнчүлүктөрдү колдонуу максатында республикага ЕАЭБ ББТ алымдарынын ставкаларынан айырмаланган бажы алымдарынын ставкалары менен ата мекендик өндүрүшкө керектелүүчү товарлар ташылып келинген.

Уюмдардын жана жактардын алгачкы тизмеси 2018 - жылдын 15-мартында№15-1/3636 каты Евразия экономикалык комиссиясынын дарегине жөнөтүлгөн. Ал тизменин аталышында тизме өткөөл мезгилге карата колдонулушу керек жана ал толукталып турушу керек деген логика менен тизме кайсы жылга түзүлгөндүгү белгиленген эмес.

2019-жылы аталган тизме толукталып, кошумча тизме Евразия экономикалык комиссиясынын дарегине жөнөтүлгөн.

2014-жылдын 29-майындагы Евразия экономикалык бирлиги жөнүндө [келишимдин](toktom://db/125546) Кыргыз Республикасы тарабынан колдонулушу боюнча шарттар жана өткөөл жоболор тууралуу протоколго өзгөртүүлөрдү киргизүү жөнүндө Протокол Евразия экономикалык биримдигине мүчө мамлекеттер тарабынан кол коюлгандыгына байланыштуу Евразия экономикалык комиссиясынын дарегине кошумча тизме жиберүү зарылчылдыгы келип чыкты.

Кол коюлган Протокол кол коюлга күндөн тарта 2020-жылдын 1 январынан пайда болгон укуктук мамилелерге карата колдонулат.

3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору

Кыргыз Республикасынын Өкмөтүнүн ушул токтом долбоорун кабыл алуу терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

4. Коомдук талкуунун жыйынтыктары жөнүндө маалымат

"Кыргыз Республикасынын ченемдик укуктук актылары жөнүндө" Кыргыз Республикасынын Мыйзамынын 22-беренесине ылайык ушул долбоор 2019-ж. 29-октябрында Кыргыз Республикасынын Өкмөтүнүн расмий сайтына жайгаштырылган.

5. Долбоордун мыйзамдарга шайкеш келишине талдоо жүргүзүү

Берилген долбоор колдонуудагы мыйзамдардын, ошондой эле Кыргыз Республикасы катышуучусу болгон, белгиленген тартипте күчүнө кирген эл аралык келишимдердин ченемдерине карама-каршы келбейт.

6. Каржылоо зарылдыгы жөнүндө маалымат

Кыргыз Республикасынын Өкмөтүнүн ушул токтом долбоорун кабыл алуу республикалык бюджеттен кошумча финансылык сарптоолорго алып келбейт.

7. Жөнгө салуучулук таасирин талдоо жөнүндө маалымат

Берилген долбоор жөнгө салуучулук таасирине талдоо жүргүзүүнү талап кылбайт, анткени эл аралык келишимдерди аткарууга багытталган.

Жогоруда баяндалгандардын негизинде министрлик “Евразия экономикалык бирлигинин Бирдиктүү бажы тарифинде белгиленген алымдардын ставкаларынан айырмаланган, Кыргыз Республикасы өткөөл мезгилдин ичинде ташып кирүүдөгү бажы алымдарынын ставкаларын колдонгон товарларды өткөрүүнү башкаруу жөнүндө Жобосун бектитүү жөнүндө” Кыргыз Республикасынын Өкмөтүнүн токтомунун долбоорун кароого киргизет.

**Министр С.Т. Муканбетов**